Diari Oficial de la Generalitat Valenciana


Sumari del DOGV 5834, del 25-08-2008 (2008/10320)

RESOLUCIÓ de 31 de juliol de 2008, de la Conselleria d'Agricultura, Pesca i Alimentació, per la qual s'adjudiquen determinades tasques a AGROALIMED.
----------------------------------------------------------------------------------------------------------------------------------------------------

### Dades del document

Número de DOGV
:   5834

Data del DOGV
:   25-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10191


Data del document
:   31-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * agronomia
    * ajuda pública
    * control fitosanitari
    * conill
    * investigació agronòmica
    * oví
    * caprí
    * porcí
    * apicultura
    * sector agrari
    * equí
    * boví
    * suport econòmic

RESOLUCIÓ de 31 de juliol de 2008, de la Conselleria d'Agricultura, Pesca i Alimentació, per la qual s'adjudiquen determinades tasques a AGROALIMED. [2008/10442]  
La col·laboració entre la Conselleria d'Agricultura, Pesca i Alimentació i les agrupacions ramaderes de la Comunitat Valenciana s'ha anat fent més estreta en els últims anys. Estes agrupacions nascudes amb la intenció de coordinar els programes sanitaris que cal realitzar en les diferents xicotetes i mitjanes explotacions ramaderes dedicades a la producció primària de productes ramaders, han ampliat el seu camp d'actuació ja que han realitzat de manera conjunta multitud d'actuacions sanitàries i de control, tant preventives com d'eradicació de malalties, i és el fruit d'esta col·laboració la favorable evolució del nivell sanitari de la ramaderia valenciana i, conseqüentment, les garanties que hui pot oferir a la societat.  
L'objectiu final de les diferents actuacions que cal realitzar sobre la cabanya ramadera de la nostra Comunitat és la consecució d'un nivell de protecció i sanitat animal que garantisca la pervivència i la seguretat de la ramaderia valenciana i l'obtenció d'una sèrie de productes ramaders de la màxima qualitat, i esta s'entén el seu concepte més ampli, que comprén al mateix temps la total seguretat del producte final i la incorporació de sistemes de traçabilitat des de la producció primària per a aconseguir la confiança del consumidor en els nostres productes ramaders i aconseguir un increment del seu valor afegit de manera que es garantisca un nivell de rendibilitat que permeta el manteniment d'un sector productiu de gran importància en certes comarques de la nostra geografia.  
La fundació AGROALIMED ha mostrat el seu interés per intervindre en el desenvolupament i l'execució d'estes actuacions atesa la repercussió que sobre el sector agroalimentari valencià poden arribar a tindre i al pes que el subsector ramader aconseguix en la indústria de productes agroalimentaris elaborats, col·laborant en l'acompliment de mesures que garantisquen la seguretat alimentària a través de la millora de la sanitat animal de la nostra cabanya, i a la introducció de nous sistemes d'identificació que garantisquen l'establiment de sistemes de traçabilitat de vital importància, tant per a la sanitat animal com per a la seguretat alimentària.  
En virtut de l'anterior, de conformitat amb allò que es preveu en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, així com en l'article 47.11.b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i fent ús de les atribucions que tinc conferides per l'article 28 de la Llei 5/1983, de 30 de desembre, del Consell (segons redacció feta per la Llei 12/2007), i a proposta de la directora general de la Producció Agrària, resolc:  
Apartat primer  
Concedir a AGROALIMED la subvenció nominativa que es destinarà a l'execució de determinades actuacions de prevenció, control sanitari i d'introducció i promoció de la traçabilitat alimentària en la producció primària incloses en el Pla Anual Zoosanitari de 2008, aprovat per mitjà de la Resolució de 23 de gener de 2008, de la directora general de la Producció Agrària en les xicotetes i mitjanes explotacions ramaderes dedicades a la producció primària de productes ramaders, inscrites en el Registre d'Explotacions Ramaderes (REGA), en l'àmbit de les agrupacions de defensa sanitària (ADS), convenientment reconegudes i registrades per esta Administració, en l'àmbit territorial de la Comunitat Valenciana.  
Apartat segon  
Aprovar les bases que figuren en l'annex I, per les quals es regulen les actuacions esmentades en l'apartat anterior.  
Apartat tercer  
L'import total de les actuacions no superarà la quantitat d'1.722.000?, a càrrec de l'aplicació pressupostària 12.02.02 71243 4, línia T2126, capítol 4.  
Apartat quart  
Es faculta la directora general de la Producció Agrària per a dictar els actes, resolucions o instruccions que siguen necessaris per a l'aplicació d'esta resolució.  
Apartat quint  
En tot allò que es preveu en estes bases, el beneficiari se sotmetrà a allò que s'establix en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, la Llei de Pressupostos de la Generalitat per a l'exercici de què es tracte, la Llei 38/2003, de 17 de novembre, General de Subvencions, i del seu reglament executiu, aprovat pel Reial Decret 887/2006, de 21 de juliol.  
Apartat sext  
La subvenció nominativa a la fundació AGROALIMED té com a finalitat la de compensar els titulars de xicotetes i mitjanes explotacions ramaderes dels costos de prevenció i eradicació de malalties d'animals, és a dir, els derivats de controls sanitaris, proves i altres mesures de detecció de malalties.  
D'acord amb allò que es disposa en l'article 3 del Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses dedicades a la producció de productes agrícoles i pel qual es modifica el Reglament (CE) número 70/2001, publicat en el Diari Oficial de la Unió Europea el dia 16 de l 12 de 2006, es tracta d'una ajuda individual transparent, no forma part de cap règim, i és compatible amb el mercat comú, ja que les activitats subvencionades són coincidents amb les establides en el Reglament 1857/2006, en l'article 10, sobre controls sanitaris concedits en espècie per mitjà de servicis subvencionats, i 14.2.b, sobre implantació de sistemes de traçabilitat.  
Esta ajuda serà compatible amb el mercat comú d'acord amb l'article 87, apartat 2, lletra b, del Tractat Constitutiu de la Comunitat Europea, i estarà exempta de l'obligació de notificació de l'article 88, de l'apartat 3, del Tractat.  
Apartat sèptim  
La percepció d'esta ajuda és incompatible amb qualsevol altra subvenció, ajuda o ingrés procedent de qualsevol administració o ens públic o privat que tinga idèntica finalitat.  
Apartat octau  
La present resolució posa fi a la via administrativa i contra esta es pot interposar, amb caràcter previ i potestatiu, recurs de reposició davant de la consellera d'Agricultura, Pesca i Alimentació en el termini d'un mes, comptat a partir de l'endemà de la publicació, de conformitat amb allò que es disposa en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb allò que es disposa en l'article 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 31 de juliol de 2008. La consellera d'Agricultura, Pesca i Alimentació, p. d. el secretari autonòmic d'Agricultura, Pesca i Alimentació (Resolució de 16.01.08, de la consellera, DOCV 5697/08): Vicente Riera Balbastre.  
ANNEX I  
Bases per les quals es regula l'actuació en les explotacions ramaderes de la Comunitat Valenciana  
Primera. Objecte  
Estes bases tenen per objecte sufragar els costos de les actuacions realitzades per a l'execució de les mesures plantejades en el Pla Anual Zoosanitari de 2008, publicat per mitjà de la Resolució de 23 de gener de 2008, de la directora general de Producció Agrària (DOCV núm. 5703, p. 48210), en les PIME ramaderes de la Comunitat Valenciana, en les espècies bovina, ovina, caprina, porcina, cunícola, apícola i equina a través de les ADS de la Comunitat.  
Basat en la normativa següent:  
1. En remugants: RD 2611/1996, de 20 de desembre, i les seues modificacions posteriors; programes nacionals per a l'eradicació de la tuberculosi i brucel·losi bovina per als anys 2008 a 2010, aprovats per mitjà de la Decisió de 30 de novembre de 2007, de la Comissió (2007/782/CE); Programa Nacional per a l'Eradicació de la Brucel·losi Ovina i Caprina, aprovat per mitjà de la Decisió de 30 de novembre de 2007, de la Comissió (2007/782/CE); Reglament CE 1266/07, de la Comissió, de 26 d'octubre; RD 1228/01, de 8 de novembre, del MAPA; i Orde CPN 3458/07, del MAPA.  
RD 3454/2000, de 22 de desembre, del MAPA; i Reglament CE 999/2001, de 22 de maig, del Parlament Europeu i del Consell, i les seues modificacions.  
2. En bestiar porcí: RD 324/2000, de 3 de març, pel qual s'establixen les normes bàsiques d'ordenació de les explotacions porcines; RD 636/2006, de 26 de maig, pel qual s'establixen la bases del programa coordinat de lluita i control i eradicació de la malaltia d'Aujeszky; RD 1186/2006, de 13 d'octubre, pel qual s'establixen les bases del pla de vigilància sanitària serològica del bestiar porcí.  
3. En bestiar cunícola: RD 1547/2004, de 25 de juny, pel qual s'establixen les normes d'ordenació de les explotacions cunícoles.  
4. Bestiar apícola: RD 209/2002, de 22 de febrer, pel qual s'establixen les normes d'ordenació de les explotacions apícoles; RD 448/2005, pel qual es modifica l'anterior; RD 608/2006, de 19 de maig, pel qual s'establix i es regula un programa nacional de lluita i control de les malalties de les abelles de la mel; Resolució del director general d'Investigació, Desenvolupament i Innovació Agropecuària, per la qual s'amplia el període de tractament enfront de varroosi.  
5. Identificació en petits remugants: RD 947/2005, de 29 de juliol, pel qual s'establix un sistema d'identificació i registre dels animals de les espècies ovina i caprina.  
Estes activitats tenen com a finalitat la minimització de riscos sanitaris per a la població animal i per a la salut humana, com també millorar la traçabilitat i la seguretat dels productes obtinguts de la ramaderia valenciana, per tal d'assegurar un alt nivell de confiança al consumidor final d'estos productes.  
Segona. Beneficiari  
En serà beneficiari únic la Fundació AGROALIMED, com a executora de les mesures i actuacions necessàries per a la consecució dels objectius fixats en la base primera en les PIME ramaderes de la Comunitat.  
El compliment de les actuacions establides en les lletres a, b, c i e de l'annex del Reial Decret 428/2003, d'11 d'abril, pel qual s'establix la normativa bàsica de les subvencions destinades al foment de les agrupacions de defensa sanitària ramaderes en el marc d'actuacions per a la detecció de les malalties objecte d'actuació s'entendran com a requisit previ per a rebre la subvenció.  
La comprovació de les actuacions esmentades en el paràgraf anterior es realitzarà a través dels butlletins trimestrals de visita en què es detallaran les actuacions realitzades i seran presentats juntament amb les factures d'estes.  
L'entitat beneficiària haurà de demostrar trobar-se al corrent en el compliment de les obligacions tributàries i amb la Seguretat Social, i presentar declaració de no trobar-se sotmesa a cap de les prohibicions establides en els apartats 2 i 3 de l'article 13 de la Llei General. Això s'acreditarà amb caràcter previ a la percepció de la subvenció.  
Tercera. Actuacions a realitzar  
Les establides per la Resolució de 23 de gener de 2008, de la directora general de Producció Agrària, per la qual s'aprova el Pla Anual Zoosanitari de 2008 i es despleguen les mesures que conté pel que fa a les espècies bovina, ovina, caprina, porcina, cunícola, apícola i equina.  
Quarta. Quantia de l'ajuda  
La quantia total de l'ajuda referida a les actuacions a realitzar en cada explotació no superarà el producte dels mòduls relacionats en la base cinquena per les existències RERA (censos i nombre d'explotacions) amb data 30.06.2008. En tot cas, per al càlcul del nombre de visites que cal realitzar de presa de mostres a obtindre i d'altres possibles actuacions, caldrà ajustar-se a les disposions del PAZ, i es comunicarà a la Fundació AGROALIMED el nombre màxim d'actuacions que s'han considerat necessàries en l'àmbit de cada agrupació.  
Per a actuacions que superen estos límits caldrà una autorització expressa del director territorial, a proposta del cap de la secció de producció i sanitat animal corresponent, i l'existència de disponibilitat pressupostària.  
Cinquena. Mòduls aplicables  
Els conceptes mencionats en el PAZ i no relacionats a continuació es consideraran inclosos en l'apartat de visita i la seua modulació.  
Per a actuacions relacionades amb el control o vigilància de llengua blava o altres actuacions obligatòries i excepcionals sol·licitades per l'autoritat competent, s'aplicaran els mateixos barems d'extracció de mostres que s'exposen a continuació.  
1. Boví:  
- Visita trimestral: 30 €/visita.  
- Modulació cost visita: 1 ?/cap i any. (Per 4 visites, animals majors de 12 mesos. En menjadores, per al càlcul del cens de cada explotació es prendrà la mitjana dels animals existents el primer dia imparell dels últims dotze mesos.)  
- Presa de mostres de sang, tuberculinització i lectura: 4,25 € en bestiar brau (2 actuacions anuals, 3 en esquellers) i en bestiar reproductor d'aptitud càrnia (1 actuació anual), 3,5 - en bestiar d'aptitud lletera (1 actuació anual).  
- Revisions en menjadores independents: 2,3 - per animal revisat, tenint en compte que es realitzarà una actuació anual sobre el percentatge indicat en el PAZ.  
2. Oví-caprí:  
- Visita trimestral: 30 €/visita.  
- Modulació cost visita per cens de reproductores i any: 0,98 €.  
- Modulació cost visita per plaça en menjadora independent i any: 0,01 €.  
- Presa de mostres de sang: 0,86 €/mostra.  
- Vacunació amb Rev-1r: 0,5 ?/animal.  
- Presa de mostres de medul·la oblonga: 30 €/animal.  
- Identificació corderes: 1 ?/animal (15% del cens màxim).  
3. Porcí:  
- Visita trimestral: 30 €/visita.  
- Modulació cost visita per cens de reproductores i any: 1,1 ?.  
- Modulació cost visita per cens en menjadora i any: 0,1 ?.  
- Presa de mostres de sang: 1,2 ?/mostra.  
4. Apícola:  
- Visita anual: 30 €/visita.  
- Modulació cost visita per cens i any: 0,2 ?/rusc i any.  
5. Cunícola:  
- Visita trimestral: 30 €/visita.  
- Modulació cost visita per cens i any: 0,3 ?/reproductora i any.  
- Presa de mostres de sang: 1 ?/mostra.  
6. Equí:  
- Visita trimestral: 30 €/visita.  
- Modulació cost visita per cens i any: 1?/cap i any.  
En cap cas la quantia de les ajudes superarà el 100% dels costos de les actuacions realitzades.  
Sisena. Forma de justificació i pagament  
Per a fer efectiu el pagament de la subvenció a la Fundació AGROALIMED, esta presentarà abans del 20 de novembre de 2008 un compte justificatiu que contindrà la documentació següent:  
1. Una memòria de les actuacions realitzades.  
2. Una memòria econòmica justificativa de les activitats realitzades juntament amb les factures i els justificants bancaris dels pagaments efectuats.  
S'admetran pagaments parcials amb justificació prèvia del pagament de les despeses efectuades en l'exercici d'estes tasques.  
La transferència que calga realitzar com a conseqüència de la subvenció concedida es podrà satisfer en els termes i amb els límits màxims establits en l'article 47.bis.1ª i b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.   
D'acord amb l'article 47.11f de la mateixa norma, l'entitat beneficiària aportarà garantia consistent en aval per un import igual a la quantitat anticipada constituïda d'acord amb la normativa vigent amb caràcter previ a la percepció de la dita bestreta. Esta garantia s'alliberarà en tot cas quan tinga lloc la justificació de la realització de l'activitat.  
En el cas de les actuacions apícoles, excepcionalment durant l'anualitat de 2008, podran justificar la despesa per mitjà de la presentació de factures de compra de medicaments anti-Varroa.  
El pagament de l'ajuda es realitzarà contra certificat expedit pels servicis competents de la Conselleria d'Agricultura, Pesca i Alimentació, en què s'indicarà que s'han dut a terme les actuacions programades.  
AGROALIMED haurà d'haver rebut abans de l'1 de novembre de l'any en curs les factures dels facultatius veterinaris que presten el servici en el marc d'esta resolució, juntament amb la documentació que acredite la seua prestació efectiva, entre la qual es trobarà un butlletí de visita trimestral (annex II), en el qual apareixeran desglossades les diferents actuacions realitzades que hauran de ser coincidents amb les presentades per estos en l'informe trimestral preceptiu en suport informàtic (PAZ).   
En la direcció territorial de cada província s'extraurà de la base de dades RERA un informe per al període d'execució sobre el grau de compliment en l'àmbit organitzatiu de cada agrupació, en el qual s'indicarà el nombre de visites trimestrals realitzades, nombre d'animals mostrejats, tuberculinitzacions i lectures, i vacunacions realitzades.  
Setena. Controls  
Els veterinaris oficials de la CAPA comprovaran la veracitat de les dades que consten en la comunicació trimestral presentada pels veterinaris de les ADS als mesos de gener, abril, juliol i octubre, segons el que s'establix en l'apartat tercer de la Resolució de 23 de gener de 2008, i emetran l'informe preceptiu respecte d'això.   
La Fundació AGROALIMED, els ramaders i els veterinaris executors d'estes mesures estan obligats a col·laborar en els dits controls proporcionant les dades requerides i facilitant, si és el cas, l'accés a les explotacions.  
Huitena. Incompliment  
L'incompliment per part del beneficiari d'estes actuacions de qualsevol de les condicions establides en estes bases donarà lloc a la pèrdua de l'ajuda i/o a la devolució, si és el cas, de les quantitats indegudament percebudes, sense perjudici d'altres responsabilitats que pertoquen.  
ANNEX II  
Butlletí de visites (haurà de contindre   
com a mínim les dades següents):  
ADS: DATA I HORA:  
EXPLOTACIÓ RERA: ESPÈCIE:  
TITULAR O REPRESENTANT LEGAL:  
VETERINARI: NÚM. COL·L.  
MOTIU VISITA: TRIMESTRAL / L. BLAVA / SANEJAMENT / REV-1 / TREMOLOR  
ALTRES:  
ACTUACIONS REALITZADES:  
1. VISITA TRIMESTRAL:  
1.1. Supervisió del llibre de registre:  
1.2. Control d'identificació animal:  
1.3. Control de tractaments medicamentosos:  
2. VISITA LLENGUA BLAVA:  
3. PRESA MOSTRES SANG:  
4. TUBERCULINITZACIONS:  
5. LECTURES:  
6. VACUNACIONS:  
7. PRESA DE MOSTRES TREMOLOR:  
8. IDENTIFICACIÓ ELECTRÒNICA:  
9. OBSERVACIONS (incloses morbiditat i mortalitat de malalties PAZ):  
El titular de l'explotació El veterinari  
Signat: \_\_\_\_\_\_\_\_\_\_\_\_\_\_\_\_\_\_\_\_ Signat: \_\_\_\_\_\_\_